Ulrich Stern

**Ulrich Stern** es un dròlle que va a ľacademia Kadic. A 13 ans, es filh unic, e a totjorn de conflictes amb lo sieu paire qu’es un òme perfeccionista, qu’ensaja que las siás nòtas melhoren e qu’aja “de melhoras amistats”, coma dins ľepisòdi 82 (Remembres alunhats).

Ulrich es a la perduda enamorat de Yumi, mas quand la vei amb William se met gelós. Parteja la cambra amb Odd dins ľacademia. Es calat e taciturn, e pòrta un jornal. Ensaja totjorn impressionar las gents amb la siá abiletat en ľespòrt (episòdi 21 “Zòna de gravetat zèro”) e a paur de fracassar. Practica Pencak Silat. Es alemand, se sap pel sieu nom “Ulrich Stern”. Li agradan fòrça los diboishes japoneses e los samurais. Es ľamic principal ďOdd.

## Detalhs coma Guerrièr de Lyoko

* **Aparència**: Sus la Tèrra sòl portar ròba esportiua ont i predomina la color verda escura e lo jaune. Sus Lyoko pòrta un vestit de samurai, amb la cara ďun *oni* (un demòni o un ògre japonés) a ľesquina e sandalas tabi en mai de la siá katana, sul maluc. Dins la sason 4 pòrta un vestit ajustat que se compausa per una malha jauna e marron, e doas katanas a ľesquina.
* **Arma sus Lyoko**: Una katana (posteriorament doas) qu’emplega per donar de talhs o per desviar traches. Dins ľepisòdi 62 (Un esperit sens de còrs) quand lo sieu còrs es possedit per XANA, lança un rai verd amb lo sieu sabre contra lo nuclèu de Lyoko.
* **Poder sus Lyoko**:
	+ Triplicacion: A la capacitat de far doas còpias ďel meteis per confondre los monstres de XANA. Amb William-XANA aquel poder fonciona pas, pr’amor qu’el sap qual es çò de vertadièr.
	+ Triangulacion: Pòt tanben far un triangle equilateral a ľentorn dels monstres de XANA per los distraire, una barreja de triplicacion e supersprint.
	+ Supersprint: Un poder que pòt lo far mai rapid que los autres pendent pauc temps. Mentre cor amb lo supersprint li sòrt una pichona linha iranja a ľesquina.
* **Abiletats**: Malgrat sens emplegar lo supersprint, Ulrich es çò de mès de rapid del grop. Es tanben fòrça bon en arturant los traches dels monstres amb la siá katana, e dins la sason 4, es qui luta mai contra William-XANA.
* **Ponches vitales**: 100.
* **Veïcul**: Mòto volaira.

## Ulrich sus la Tèrra

Sus la Tèrra, Ulrich es un dròlle de mejana estatura, pel castanh e emplega generalament la color verda. El ven ďuna familha rica e es filh unic. El vei los sieus parents paucs còps. Se preocupan fòrça per el e sustot per las siás nòtas, e lo pressionan constantament per tal que se centre en los sieus estudis: lo sieu paire Walter Stern, en particular, resulta implacable amb el sus aiçò, e se preocupa solament per los sieus succèsses academics. A causa ďaiçò, Ulrich a una relacion fòrça dolenta amb el, pr’amor que recep jamai res de supòrt de la siá part e aiçò li shòrda fòrça. Apareisson dins ľepisòdi 21 (Zòna de gravetat zèro). Lo sieu paire apareis tanben dins ľepisòdi 65 (Lo darrièr combat) ont nos assabentam qu’el a pas parlat amb lo sieu filh en un an.

Ulrich es intèrne dins Kadic e parteja la cambra amb Odd Della Robbia, qu’es amb el generalament bon malgrat las fantasias ďaquel darrièr. Es pas gaire bon estudiant, malgrat que, a diferéncia ďOdd, fa ďesfòrces. Dins las doas primièras sasons apareis mai lèu coma un estudiant mejan, mas s’agrava dins la sason 3, principalament a causa de XANA. Malgrat aiçò, es un excellent jogaire de fotbòl e un talentós en practicant lo Pencak Silat. Es misteriós, gaireben timid. S’amaga e reprimís los sieus sentiments, mai que mai en relacion amb Yumi Ishiyama, que parteja amb el una relacion ambigua entre amor e amistat. Malgrat aiçò, es totalament insensible a las accions sedusentas de Sissi, qu’es evidentament enamorada ďel, e aquela quita de pas ľembestiar. Es, de mai, en rivalitat perpetuala amb William Dunbar, tanben enamorat de Yumi.

Malgrat qu’es, a diferéncia ďOdd, discrèt e crida pas ľatencion, Ulrich se considèra tanben lo dròlle mai polit de ľacademia, e contunha ďèsser objècte dels desirs de fòrça dròllas, Sissi o es al principi, mas tanben Milly Solovieff, Émilie LeDuc (una autra estudianta de Kadic) e fòrça autras (Yumi n’es lo cas es mai complèx). Aiçò li es indiferent, mas es facil veire qu’es pas del tot insensible (malgrat que Sissi va per dessús la siá molèstia), çò que shòrda ďautras estudiantas dins ľepisòdi 43 (Lo poton de XANA) quand lo sieu clòn polimòrf potona Sissi davant totes. Lo pièger error ďUlrich es sens dobte lo sieu orgulh, barrejat amb lo sieu marrit gèni, li causa de còps problèmas e li fa de còps èsser de marrida umor e se voler pas ajudar los autres per un temps (episòdi 35 “Apostar sus çò qu’es segur”).

Ulrich patís de vertige.

Sus Lyoko, ven un samurai amb una katana digitala japonesa, que pòt amb ela tanben arturar los traches dels monstres de XANA, e pòt quitament far que rebombiscan. La siá abiletat amb la katana ľemplega tant sus la Tèrra coma sus Lyoko (lutèt contra un cranc materializat sus la Tèrra e atenguèt lo destruir abans que feriguèsse Jim Morales). Es un pauc la figura centrala pendent las missions sus Lyoko, e es un dels Guerrièrs de Lyoko de supòrt mai preciós. Es emplàstic de tirar, aquel desavantatge se compensa amb ľoptimizacion de la siá velocitat e la siá capacitat de combat còrs a còrs, que lo pòrta sovent a èsser un actor de batalhas impressionadas, primièr amb lo sieu clòn polimòrf (episòdi 51 “Revelacion”), e après amb William-XANA (dins la sason 4).

## Caracteristicas

Ulrich es un dròlle seriós e de paucas paraulas. A lo pel de color castanha, es naut e prim e segon Milly Solovieff, Tamiya Diop e Sissi, fòrça polit, mas el s’es jamai fixat en una dròlla que siá pas Yumi. Acostuma a vestir ròba de color marrona e verda.

La practica del Pencak Silat lo convertís en una persona reflexiva e que pensa las causas abans de las far, pas coma Odd. Per lors personalitats tan desparièras, al principi s’aveniá pas gaire amb el, mas amb lo temps, se convertís en lo sieu melhor amic.

La relacion amb la siá familha es fòrça complicada, lo sieu paire vòl totjorn que siá perfièch en las nòtas de ľacademia e apròva pas los sieus amics, çò que provòca de constantas baralhas entre eles los paucs còps que se veson. Aiçò fa qu’Ulrich avalore los sieus amics coma una familha e, malgrat que qualques còps es un pauc repotegaire, es totjorn dispausat a far çò que caldrà per eles.

Ulrich es estat enamorat de Yumi dempuèi lo primièr còp que la vegèt dins un entrainament de Pencak Silat, sentiment qu’ela parteja. Malgrat aiçò, per la siá timiditat, foguèt jamai capabla de donar un pas endavant, e a comptar de la sason 2, amb ľarribada de William Dunbar dins ľescòla, Ulrich se met totjorn gelós quand lo vei près ďela, malgrat que Yumi se’n sent pas atracha.

Sus Lyoko, Ulrich es ľunic personatge qu’a de poders que consistisson pas en ľatac a longa distància (a ľexcepcion de William-XANA). Es totjorn çò qu’organiza ľatac quand i son sus Lyoko, e es, probablament, lo personatge mai poderós ailà, pr’amor qu’es çò qu’a mai de superpoders e a demostrat aver fòrça de poder en situacions desesperadas, coma dins ľepisòdi 83 (Malastre) ont el sol derròta tota una armada de lagasts malgrat qu’èra infectat per un virus, o dins ľepisòdi 94 (Luchar fins a la fin), ont derròta lo Kolòs, lo monstre mai fòrt que XANA aviá creat. Malgrat aiçò, es pas brica bon en controtlant lo superordinator, a ľexcepcion de dins ľepisòdi 35 (Apostar sus çò qu’es segur), ont es capabla ďexecutar un retorn al passat sens ajuda, e mai se pòt èsser que li sortiguèsse tan plan solament pr’amor qu’amb aiçò ensajava evitar que Yumi se n’anèsse al Japon.

Trai pas nòtas gaire bonas dins ľescòla (un còp foguèt prèste de suspendre lo cors), mas es dels melhors en ľespòrt.

## La primièra aparicion

Ulrich apareis dins ľepisòdi 0 (XANA se desvelha), al bòrd de la maquina de bevendas, estonat pr’amor que lo director li comuniquèt qu’Odd arribava ongan dins ľacademia Kadic e que seriá lo sieu companh de cambra. Se vegèt tanben pel primièr còp que se metèt roge quand lutèt amb Yumi. Al principi de tot, Ulrich ditz: “Totes los dròlles vòlon sortir amb Sissi e ela vòl solament sortir amb Ulrich”, e Ulrich en realitat escarta absoludament ľidèa de sortir amb una mainada consentida coma Sissi, pr’amor que lo shòrda constantament. Es lo segond a descobrir lo superordinator, après Jeremie e abans qu’Odd, Sissi e Yumi (cronològicament).

## Galariá

Ulrich sus la Tèrra.Ulrich sus Lyoko (sasons 1-3).Ulrich sus Lyoko (sason 4).Ulrich dins Còdi Lyoko: Evolucion.Ulrich sus Lyoko (Còdi Lyoko: Evolucion).